stanford-oval/wikipedia huggingface dataset:
יקום החץ

| --- | --- |

כרזת קידום לעונת השידורים 17–2016
 יוצר:  גרג ברלנטי מארק גוגנהיים אנדרו קרייסברג ג'ף ג'ונס פיל קלמר אלי אדלר סאלים אקיל קרוליין דרייס טוד הלבינג
 פרסומים מודפסים
 נובלות:  ראו כאן
 קומיקס:  ראו כאן
 סרטים וטלוויזיה
 סדרות טלוויזיה:  ראו טבלה
 סדרות אנימציה:  ראו טבלה
יקום החץ (באנגלית: Arrowverse) הוא יקום בדיוני המשותף למספר סדרות טלוויזיה אמריקאיות המשודרות ברשת The CW ולסדרות רשת המשודרות ב-CW Seed. הסדרות פותחו על ידי גרג ברלנטי (Greg Berlanti), מארק גוגנהיים (Marc Guggenheim), אנדרו קרייסברג (Andrew Kreisberg), פיל קלמר (Phil Klemmer), סלים אקיל (Salim Akil), אלי אדלר (Ali Adler), קרוליין דרייס וטוד הלבינג. בסדרות יש אנסמבל שחקנים רחב. יקום החץ מבוסס על דמויות של DC קומיקס, ובדומה ליקום הקולנועי של DC, הוקם על ידי אלמנטים משותפים, דמויות משותפות, פרקי קרוסאובר נבחרים והתרחשות באותו יקום.
באוקטובר 2012 עלתה לשידור "החץ", סדרת הטלוויזיה הראשונה של היקום, שהתבססה על דמותו של החץ הירוק. היקום הורחב עם התווספותה של הסדרה "הפלאש" באוקטובר 2014, שהתבססה על דמותו של בארי אלן. היקום הורחב שוב באוגוסט 2015, עם סדרת הרשת המונפשת "ויקסן", ששודרה ב-"CW seed", ושוב עם הסדרה "אגדות המחר", שעלתה לשידור בינואר 2016. באותה שנה הסדרה "סופרגירל" צורפה ליקום לאחר שעברה ל-"The CW" מ-"CBS", בה עונתה הראשונה שודרה בעונת השידורים של 2015–2016. בנובמבר 2017, הופיעה דמותו של "הריי" באירוע הקרוסאובר "משבר בארץ-X", כהכנה עבור סדרת הרשת המונפשת "לוחמי החופש: הריי", שעלתה לשידור במהלך דצמבר 2017 ונכללה ביקום. במהלך אירועי הקרוסאובר "המשבר בעולמות האינסופיים" נוספה הסדרה "ברק שחור" באופן רשמי ליקום. בנוסף, היקום קודם באמצעות שלוש סדרות רשת בלייב אקשן, "החץ: בדיקת דם", "תולדות סיסקו" "הפלאש: סצנות מוארכות", שיצאו בשנת 2013, 2016 ו-2017, בהתאמה. הסדרה החמישית של היקום, "באטוומן", עלתה לראשונה בשנת 2019. בנוסף, השחקן מאט ראיין, שגילם את דמותו של ג'ון קונסטנטין בסדרה "קונסטנטין", ששודרה ברשת NBC למשך עונה אחת בלבד, שב לגלם את דמותו בהופעות אורח בעונתה הרביעית של "החץ" ועונתה השלישית של "אגדות המחר"; מאוחר יותר, ראיין קודם לתפקיד ראשי בעונתה הרביעית של "אגדות המחר", שאימצה את המשכיות עלילת העונה היחידה של "קונסטנטין".
הקרוסאובר "המשבר בעולמות האינסופיים" הציג מספר רב של סדרות וסרטי טלוויזיה של DC קומיקס כחלק מיקום אחד משותף וגם אתחל מחדש את המולטיוורס, בו סופרגירל חיה על כדור הארץ בדיוני חדש בשם "ארץ-פריים" עם שאר גיבורי יקום החץ, לאחר שזאת האחרונה חיה עד אירועי המשבר על ארץ-38, בנוסף לדמויות הסדרה "ברק שחור", שבדיעבד התקיימו בכדור הארץ נפרד ביקום החץ. הקרוסאובר הצליח וזכה לביקורות חיוביות ששיבחו את העלילה, המשחק, קטעי הפעולה, הבימוי ופיתוח הדמויות.
סדרות טלוויזיה

| סדרה | עונה | פרקים | תאריך שידור מקורי> פרק ראשון | תאריך שידור מקורי> פרק אחרון | שואו-ראנרים |
| --- | --- | --- | --- | --- | --- |
| החץ | 1 | 23 | 10 באוקטובר 2012 | 15 במאי 2013 | גרג ברלנטי, אנדרו קרייסברג ומארק גוגנהיים |
| החץ | 2 | 23 | 9 באוקטובר 2013 | 14 במאי 2014 | גרג ברלנטי, אנדרו קרייסברג ומארק גוגנהיים |
| החץ | 3 | 23 | 8 באוקטובר 2014 | 13 במאי 2015 | מארק גוגנהיים |
| החץ | 4 | 23 | 7 באוקטובר 2015 | 25 במאי 2016 | ונדי מריקל ומארק גוגנהיים |
| החץ | 5 | 23 | 5 באוקטובר 2016 | 24 במאי 2017 | ונדי מריקל ומארק גוגנהיים |
| החץ | 6 | 23 | 12 באוקטובר 2017 | 17 במאי 2018 | ונדי מריקל ומארק גוגנהיים |
| החץ | 7 | 22 | 15 באוקטובר 2018 | 13 במאי 2019 | בת' שוורץ |
| החץ | 8 | 10 | 15 באוקטובר 2019 | 28 בינואר 2020 | מארק גוגנהיים ובת' שוורץ |
| הפלאש | 1 | 23 | 7 באוקטובר 2014 | 19 במאי 2015 | אנדרו קרייסברג |
| הפלאש | 2 | 23 | 6 באוקטובר 2015 | 24 במאי 2016 | אנדרו קרייסברג, גבריאל סטנטון, ארון הלבינג וטוד הלבינג |
| הפלאש | 3 | 23 | 4 באוקטובר 2016 | 23 במאי 2017 | ארון הלבינג, טוד הלבינג ואנדרו קרייסברג |
| הפלאש | 4 | 23 | 10 באוקטובר 2017 | 22 במאי 2018 | אנדרו קרייסברג וטוד הלבינג |
| הפלאש | 5 | 22 | 9 באוקטובר 2018 | 14 במאי 2019 | טוד הלבינג |
| הפלאש | 6 | 19 | 8 באוקטובר 2019 | 12 במאי 2020 | אריק וולאס |
| הפלאש | 7 | 18 | 2 במרץ 2021 | 20 ביולי 2021 | אריק וולאס |
| הפלאש | 8 | 18 | 16 בנובמבר 2021 | 29 ביוני 2022 | אריק וולאס |
| סופרגירל | 1 | 20 | 26 באוקטובר 2015 | 18 באפריל 2016 | גרג ברלנטי, אלי אדלר, שרה שכטר ואנדרו קרייסברג |
| סופרגירל | 2 | 22 | 10 באוקטובר 2016 | 22 במאי 2017 | גרג ברלנטי, אלי אדלר, שרה שכטר ואנדרו קרייסברג |
| סופרגירל | 3 | 23 | 9 באוקטובר 2017 | 18 ביוני 2018 | אנדרו קרייסברג, ג'סיקה קוולר ורוברט רובנר |
| סופרגירל | 4 | 22 | 14 באוקטובר 2018 | 19 במאי 2019 | ג'סיקה קוולר ורוברט רובנר |
| סופרגירל | 5 | 19 | 6 באוקטובר 2019 | 17 במאי 2020 | ג'סיקה קוולר ורוברט רובנר |
| סופרגירל | 6 | 20 | 30 במרץ 2021 | 9 בנובמבר 2021 | ג'סיקה קוולר ורוברט רובנר |
| אגדות המחר | 1 | 16 | 21 בינואר 2016 | 19 במאי 2016 | פול קלמר וכריס פדאק |
| אגדות המחר | 2 | 17 | 13 באוקטובר 2016 | 4 באפריל 2017 | פול קלמר וכריס פדאק |
| אגדות המחר | 3 | 18 | 10 באוקטובר 2017 | 9 באפריל 2018 | פול קלמר וכריס פדאק |
| אגדות המחר | 4 | 16 | 22 באוקטובר 2018 | 20 במאי 2019 | פיל קלמר וקטו שימיזו |
| אגדות המחר | 5 | 14 | 21 בינואר 2020 | 2 ביוני 2020 | פיל קלמר וקטו שימיזו |
| אגדות המחר | 6 | 15 | 2 במאי 2021 | 5 בספטמבר 2021 | פיל קלמר וקטו שימיזו |
| אגדות המחר | 7 | 13 | 13 באוקטובר 2021 | 2 במרץ 2022 | פיל קלמר וקטו שימיזו |
| ברק שחור | 1 | 13 | 16 בינואר 2018 | 17 באפריל 2018 | סאלים אקיל |
| ברק שחור | 2 | 16 | 9 באוקטובר 2018 | 18 במרץ 2019 | סאלים אקיל |
| ברק שחור | 3 | 16 | 7 באוקטובר 2019 | 9 במרץ 2020 | סאלים אקיל |
| ברק שחור | 4 | 13 | 8 בפברואר 2021 | 24 במאי 2021 | סאלים אקיל |
| באטוומן | 1 | 20 | 6 באוקטובר 2019 | 17 במאי 2020 | קרוליין דרייס |
| באטוומן | 2 | 18 | 17 בינואר 2021 | 27 ביוני 2021 | קרוליין דרייס |
| באטוומן | 3 | 13 | 13 באוקטובר 2021 | 2 במרץ 2022 | קרוליין דרייס |
סדרות טלוויזיה > החץ (2012–2020)

הסדרה מתמקדת בדמותו של נער השעשועים המיליארדר אוליבר קווין / החץ, החוזר לביתו לאחר שננטש על גבי אי שומם למשך חמש שנים. עם שובו לסטארלינג סיטי, אוליבר פועל לחידוש קשריו ומערכות היחסים שלו, במקביל לציד פושעים עשירים כשהוא עטוי בברדס וחמוש בחץ וקשת.
סדרות טלוויזיה > הפלאש (2014–2023)

חוקר זירות הפשע בארי אלן מתעורר מתרדמה בת תשעה חודשים לאחר שנפגע מפגיעת ברק בעקבות פיצוץ של מאיץ החלקיקים שנבנה על ידי מעבדות "ס.ט.א.ר", ומגלה שהוא זכה במהירות על אנושית. בארי נשבע להשתמש בכוחותיו החדשים כדי להגן על סנטרל סיטי בתור הפלאש, כשמקביל הוא מנצל את כוחותיו החדשים על מנת להתחקות אחר עקבותיו של רוצחה של אמו, הפלאש ההפוך.
סדרות טלוויזיה > סופרגירל (2015–2021)

קארה זור-אל, שנשלחה אל כדור הארץ מקריפטון הגוססת כילדה בת 13 ואומצה על ידי משפחת דאנברס, נאלצת ללמוד לאמץ את כוחותיה לאחר שהסתירה אותם בעבר. לאחר אסון בלתי צפוי, קארה נאלצת לחשוף את כוחותיה, והופכת למגינתה של נשיונל סיטי.
סדרות טלוויזיה > אגדות המחר (2016–2022)

הסדרה מתמקדת בצוות המורכב מגיבורים ונבלים הכוללים בין היתר את שרה לאנס / הקנרית הלבנה, ריי פאלמר / אטום, הצמד ד"ר מרטין שטיין וג'פרסון "ג'קס" ג'קסון ההופכים יחד לגיבור-העל פיירסטורם, מיק רורי, לאונרד סנארט, הנאלצים לשוטט ברחבי הזמן ולהגן עליו מאיומים שונים.
סדרות טלוויזיה > ברק שחור (2018–2021)

תשע שנים לאחר שבחר לפרוש מהלחימה בפשע תחת זהותו של ברק שחור בעקבות ההשפעה השלילית שהייתה לכך על משפחתו, ג'פרסון פירס, שבינתיים הפך למנהל תיכון גארפילד, נאלץ לחזור להילחם בפשע תחת זהותו הישנה כאשר כנופיית פשע מאורגנת מקומית בשם "המאה" המנוהלת על ידי טוביאס וייל נהפכת לדומיננטית בשכונה בה הוא גדל ומתחילה להוביל מקרי פשע ושחיתויות.
סדרות טלוויזיה > באטוומן (2019–2022)

לאחר היעדרו של באטמן, נאלצת קייט קיין להתגבר על השדים הפנימיים שלה, לפני שתוכל להגן על גות'אם סיטי תחת זהותה של פורעת החוק באטוומן ולהפוך לסמל של תקווה עבור אזרחי העיר. בעונה השנייה, ראיין ויילדר, תושבת גות'אם שהסתבכה עם החוק, נכנסת לנעליה של באטוומן.
סדרות רשת

| סדרה | עונה | פרקים קצרים | תאריך שידור מקורי> הפרק הראשון | תאריך שידור מקורי> הפרק האחרון | השואו-ראנרים |
| --- | --- | --- | --- | --- | --- |
| ויקסן | 1 | 6 | 25 באוגוסט 2015 | 29 בספטמבר 2015 | מארק גוגנהיים וקטו שימיזו |
| ויקסן | 2 | 6 | 13 באוקטובר 2016 | 18 בנובמבר 2016 | מארק גוגנהיים וקטו שימיזו |
| לוחמי החופש: הריי | 1 | 6 | 8 בדצמבר 2017 | 8 בדצמבר 2017 | גרג ברלנטי ומארק גוגנהיים |
| לוחמי החופש: הריי | 2 | 6 | 18 ביולי 2018 | 18 ביולי 2018 | גרג ברלנטי ומארק גוגנהיים |
סדרות רשת > ויקסן (2015–2016)

לאחר שהוריה נהרגו באפריקה על ידי הממשל המושחת המקומי, מרי מק'קייב מקבלת טוטם עתיק שעבר בירושה מאם לבתה במשפחתה, ולו היכולת להעניק לעונדת הטוטם יכולות של בעלי חיים שונים, והיא משתמשת בטוטם תחת המסווה "ויקסן" על מנת לעצור איומים ואויבים שונים כמו אלו שהרגו את משפחתה.
סדרות רשת > לוחמי החופש: הריי (2017–2018)

בארץ-X, בו המשטר הנאצי ניצח את בעלות הברית במלחמת העולם השנייה והשליט את הרייך החדש על אמריקה, העיתונאי ריימונד "ריי" טריל זוכה לכוחות מבוססי אור לאחר שנחשף לפצצת אור גנטית. את הפצצה ריי גילה בזמן שחקר פרויקט ממשלתי סודי, ובאמצעותה הוא גילה כי הממשלה מנסה לרתום את כוח האור ולהפוך אותו לנשק. לאחר שהוא זוכה לכוחותיו, הריי מתקבל כחבר בארגון לוחמי החופש לצידם של הדוד סם, הקונדור השחור, הפצצה האנושית, ליידי פנטום והטורנדו האדום, ולוחם מול אוברגירל, החץ האפל ובליצקריג, כפיליהם המרושעים של סופרגירל, החץ הירוק והפלאש, שעומדים בראש הרייך החדש. בסדרה מופיעים גם סיסקו ראמון, קרטר הולט ומרי מק'קייב.
הרחבה עלילתית של היקום > המולטיוורס

באוקטובר 2014, ג'ונס הסביר כי גישתה של אולפני DC ליקום הסרטים וליקום סדרות הטלוויזיה שלה תהיה שונה מגישתה של אולפני מארוול ליקום שלה, ואמר כי יקום הסרטים שלהם יישמר בנפרד מיקום סדרות הטלוויזיה, וזאת במטרה לאפשר "לכולם [לכל הסרטים והסדרות] להפוך למוצרים הטובים ביותר האפשריים, לספר את הסיפורים הטובים ביותר, לעשות את היקומים הטובים ביותר ".
עונתה השנייה של "הפלאש" מתחילה לחקור את הרעיון של המולטיוורס על ידי הצגתו של ארץ-2, שמאכלס כפילים של תושבי ארץ-1. עם שידור הפרק "הטובים שבעולמות", אושר כי "סופרגירל מתקיימת ביקום חלופי הנקרא ארץ-38, לפי הספירה המולקולרית של יקום החץ. סדרת הרשת המצוירת "לוחמי החופש: הריי" מתרחשת בארץ-X.
אירוע הקרוסאובר משנת 2019, "המשבר בעולמות האינסופיים", ששאב השראה האירוע הקרוסאובר הקומיקסי באותו השם, השמיד את כל היקומים בתוך יקום החץ, הן על המסך והן מחוצה לה. באותה תקופה, היקום בעל המספר הגבוה ביותר שהוזכר היה ארץ-898, אם כי היה ידוע שהמולטיוורס מכיל מספר אינסופי של יקומים. בסופו של "המשבר בעולמות האינסופיים" הוצגה יצירתו של יקום חדש, ובמיוחד יצירתו של ארץ-פריים החדש, יקום שבו גרים תושבים מארץ-1, ארץ -38 והיקום אליו השתייך ברק שחור; שילובן של כל סדרות "The CW" ששודרו באותה תקופה אל יקום בדיוני אחד. עם יצירת המולטיוורס החדש, נוצרו גם שישה יקומים חדשים במקביל לארץ-פריים.
הרחבה עלילתית של היקום > הברק (1990–1991)

בפרק "ברוכים הבאים לארץ-2" במהלך עונתה השנייה של "הפלאש", בארי, סיסקו והאריסון וולס מארץ-2 מגיעים לארץ-2 וחוזים בהצצה אל המולטיוורס. הצצה כוללת את ג'ון וסלי שיפ בתור הפלאש מהסדרה משנות ה-90 - מה שמרמז שהדמות והסדרה בהן היא מופיעה מתקיימת בעולם חלופי בתוך יקום החץ. שיפ שב לגלם את דמותו של הפלאש באירועי הקרוסאובר השנתיים "עולמות אחרים" ו"המשבר בעולמות האינסופיים". בהמשך נחשף כי היקום ממנו הוא הגיע לפני המשבר נקרא ארץ-90.
הרחבה עלילתית של היקום > המשבר בעולמות האינסופיים

אירוע הקרוסאובר "המשבר בעולמות האינסופיים" שילב מגוון רחב של סדרות טלוויזיה וסרטי קולנוע רבים מ-DC קומיקס אל תוך יקום החץ.
הרחבה עלילתית של היקום > המשבר בעולמות האינסופיים > סרטי קולנוע

באטמן (1989) – רוברט וול שב לגלם את דמותו של העיתונאי אלכסנדר נוקס. היקום בו הוא חי בתקופה שלפני המשבר כונה ארץ-89.
סופרמן חוזר (2006) – ברנדון ראות', בנוסף לגילום דמותו של אטום, שב לגלם את דמותו של סופרמן, הפעם בהשראת הקומיקס "קץ הממלכה". היקום בו הוא חי בתקופה שלפני המשבר כונה ארץ-96.
גרין לנטרן (2011) – היקום בו הדמויות מהסרט חיו בתקופה שלאחר המשבר מכונה ארץ-12.
ליגת הצדק (2017) – עזרא מילר שב לגלם את דמותו של בארי אלן. כינויו של היקום בו הוא חי לא צוין.
הרחבה עלילתית של היקום > המשבר בעולמות האינסופיים > סדרות טלוויזיה

באטמן (1966–1968) – ברט וורד שב לגלם את דמותו של דיק גרייסון / רובין המבוגר. היקום בו הוא חי בתקופה שלפני המשבר כונה ארץ-66.
מורשת העטלף (2002–2003) – אשלי סקוט ודיינה מייר שבו לגלם את דמויותיהן כהלנה קייל / הציידת וברברה גורדון / האורקל בהתאמה. היקום בו הן חיו בתקופה שלפני המשבר כונה ארץ-203.
לוציפר (2016–2021) – טום אליס שב לגלם את דמותו של לוציפר מורנינגסטאר. היקום בו הוא חי בתקופה שלפני המשבר כונה ארץ-666.
טיטאנים (2018–הווה) – אלן ריצ'סון, מינקה קלי, קורן וולטרס, טייגן קרופט ואנה דיופ מופיעים (בצילומי ארכיון מ"טיטאנים") בדמויותיהם כהאנק הול ודון גריינג'ר, ג'ייסון טוד / רובין, רייצ'ל רות', וקוריאנד'ר / קורי אנדרס / סטארפייר בהתאמה. היקום בו הם חיו בתקופות שלפני המשבר ואחריו מכונה ארץ-9.
סיירת האבדון (2019–הווה) – אפריל בולביי, דיאן גררו, חוויאר וייד, ריילי שאנאן ומתיו זוק מופיעים בדמויותיהם כריטה פאר / אלסטי גירל, קרייזי ג'יין, ויקטור "ויק" סטון / סייבורג, קליפורד סטיל ולארי טריינור, באמצעות צילומי ארכיון,. היקום בו הם חיו בתקופה שלאחר המשבר מכונה ארץ-21.
היצור מן הביצה (2019) – דרק מירס שב לגלם את דמותו של אלק הולנד / היצור מן הביצה. היקום בו הוא חי בתקופה שלאחר המשבר מכונה ארץ-19.
שיווק

באפריל 2015, במטרה לחגוג את סיום עונתה השלישית של "החץ" ועונתה הראשונה של "הפלאש", "The CW" פרסמה פרומו קצר בשם "מועדון קרב גיבורי העל". הפרומו הקצר כלל דמויות משתי הסדרות נאבקות זו בזו בקרב של גיבורים נגד נבלים. בין הדמויות נכללו החץ, פלאש, ארסנל, הקנרית השחורה, מלקולם מרלין, קפטן קור, גל חום, פיירסטורם, ראס-אל-גול, הפלאש ההפוך ואטום בקרב כלובים, כשהקנרית השחורה וארסנל נגד מלקולם מרלין, החץ מול ראס-אל-גול, פלאש מול קפטן קור וגל חום, ולאחר מכן גם בפלאש ההפוך, עד שפיירסטורם קוטע את הקרבות, והפרומו נחתם עם הופעתו של אטום בסוף. בספטמבר 2016, "The CW" פרסמה את פרומו "מועדון קרב גיבורי העל 2.0" על מנת לקדם את תחילת עונות 17–2016, עם התוספת של סופרגירל ליקום. בפרומו החדש רואים את החץ הירוק, פלאש, אטום, פיירסטורם, הקנרית הלבנה וסופרגירל נלחמים נגד סימולטור קרבי חדש שנוצר על ידי סיסקו ראמון ופליסיטי סמוק, בעוד ג'ון דיגל והצייד ממאדים צופים במתרחש. לאחר שהביסו את הסימולטור, סיסקו משחרר את גורילה גרוד לזירת הסימולטור. בינואר 2018, "The CW" הפיצה את הפרומו "לעטות מדים", בו הוצגו הגיבורים השונים עוטים את המדים שלהם במטרה לקדם את חזרתם של "החץ", "הפלאש", "אגדות המחר" ו"סופרגירל" מהפסקת אמצע העונה שלהם, וכמו כן גם לקדם את בכורת הסדרה "ברק שחור".
קבלה וביקורת > רייטינג

| סדרה | עונה | תאריך שידור מקורי> הפרק הראשון | תאריך שידור מקורי> צופים (במיליונים) | תאריך שידור מקורי> הפרק האחרון | תאריך שידור מקורי> צופים (במיליונים) | מדד נילסן> ממוצע הצופים (במיליונים) | מדד נילסן> דירוג | מדד נילסן> מדרוג 18–49 (מדרוג) |
| --- | --- | --- | --- | --- | --- | --- | --- | --- |
| החץ | 1 | 10 באוקטובר 2012 | 4.14 | 15 במאי 2013 | 2.77 | 3.68 | 130 | 1.2 (125) |
| החץ | 2 | 9 באוקטובר 2013 | 2.74 | 14 במאי 2014 | 2.37 | 3.28 | 128 | (119) |
| החץ | 3 | 8 באוקטובר 2014 | 2.83 | 13 במאי 2015 | 2.83 | 3.52 | 135 | 1.3 (133) |
| החץ | 4 | 7 באוקטובר 2015 | 2.67 | 25 במאי 2016 | 2.19 | 2.90 | 145 | 1.1 (110) |
| החץ | 5 | 5 באוקטובר 2016 | 1.87 | 24 במאי 2017 | 1.72 | 2.21 | 147 | 0.8 (133) |
| החץ | 6 | 12 באוקטובר 2017 | 1.52 | 17 במאי 2018 | 1.35 | 1.76 | 181 | 0.6 (163) |
| החץ | 7 | 15 באוקטובר 2018 | 1.43 | 13 במאי 2019 | 0.95 | 1.58 | 172 | 0.5 (147) |
| החץ | 8 | 15 באוקטובר 2019 | 0.84 | 28 בינואר 2020 | 0.73 | יפורסם בהמשך | יפורסם בהמשך | יפורסם בהמשך |
| הפלאש | 1 | 7 באוקטובר 2014 | 4.83 | 19 במאי 2015 | 3.87 | 4.62 | 118 | 1.7 (90) |
| הפלאש | 2 | 6 באוקטובר 2015 | 3.58 | 24 במאי 2016 | 3.35 | 4.25 | 112 | 1.7 (69) |
| הפלאש | 3 | 4 באוקטובר 2016 | 3.17 | 23 במאי 2017 | 3.04 | 3.50 | 120 | 1.4 (78) |
| הפלאש | 4 | 10 באוקטובר 2017 | 2.84 | 22 במאי 2018 | 2.16 | 3.04 | 151 | 1.1 (108) |
| הפלאש | 5 | 9 באוקטובר 2018 | 2.08 | 14 במאי 2019 | 1.53 | 2.43 | 153 | 0.9 (102) |
| הפלאש | 6 | 8 באוקטובר 2019 | 1.62 | 12 במאי 2020 | 1.08 | יפורסם בהמשך | יפורסם בהמשך | יפורסם בהמשך |
| סופרגירל | 1 | 26 באוקטובר 2015 | 12.96 | 18 באפריל 2016 | 6.11 | 9.81 | 39 | 2.4 (27) |
| סופרגירל | 2 | 10 באוקטובר 2016 | 3.06 | 22 במאי 2017 | 2.12 | 3.12 | 129 | 1.0 (115) |
| סופרגירל | 3 | 9 באוקטובר 2017 | 1.87 | 18 ביוני 2018 | 1.78 | 2.82 | 154 | 0.9 (125) |
| סופרגירל | 4 | 14 באוקטובר 2018 | 1.52 | 19 במאי 2019 | 1.07 | 1.67 | 169 | 0.5 (147) |
| סופרגירל | 5 | 6 באוקטובר 2019 | 1.26 | 17 במאי 2020 | 0.65 | יפורסם בהמשך | יפורסם בהמשך | יפורסם בהמשך |
| אגדות המחר | 1 | 21 בינואר 2016 | 3.21 | 19 במאי 2016 | 1.85 | 3.16 | 135 | 1.2 (104) |
| אגדות המחר | 2 | 13 באוקטובר 2016 | 1.82 | 4 באפריל 2017 | 1.51 | 2.57 | 141 | 0.9 (127) |
| אגדות המחר | 3 | 10 באוקטובר 2017 | 1.71 | 9 באפריל 2018 | 1.41 | 2.24 | 170 | 0.8 (137) |
| אגדות המחר | 4 | 22 באוקטובר 2018 | 1.00 | 20 במאי 2019 | 1.05 | 1.49 | 178 | 0.5 (147) |
| אגדות המחר | 5 | 21 בינואר 2020 | 0.72 | 2 ביוני 2020 | יפורסם בהמשך | יפורסם בהמשך | יפורסם בהמשך | יפורסם בהמשך |
| ברק שחור | 1 | 16 בינואר 2018 | 2.31 | 17 באפריל 2018 | 1.68 | 1.74 | 160 | 1.0 (109) |
| ברק שחור | 2 | 9 באוקטובר 2018 | 1.16 | 18 במרץ 2019 | 0.85 | 0.97 | 179 | 0.5 (147) |
| ברק שחור | 3 | 7 באוקטובר 2019 | 0.89 | 9 במרץ 2020 | 0.55 | 0.66 | יפורסם בהמשך | יפורסם בהמשך |
| באטוומן | 1 | 6 באוקטובר 2019 | 1.86 | 17 במאי 2020 | 0.74 | יפורסם בהמשך | יפורסם בהמשך | יפורסם בהמשך |
| באטוומן | 2 | 17 בינואר 2021 |  | 27 ביוני 2021 |  | 0.50 |  |  |
| באטוומן | 3 | 13 באוקטובר 2021 |  | 2 במרץ 2022 |  | 0.46 |  |  |
קבלה וביקורת > דירוגי הקונצנזוס

| סדרה | עונה | Rotten Tomatoes | Metacritic |
| --- | --- | --- | --- |
| החץ | 1 | 86% (בהתבסס על 35 ביקורות) | 73 (בהתבסס על 25 ביקורות) |
| החץ | 2 | 100% (בהתבסס על 11 ביקורות) |  |
| החץ | 3 | 100% (בהתבסס על 10 ביקורות) |  |
| החץ | 4 | 100% (בהתבסס על 13 ביקורות) |  |
| החץ | 5 | 100% (בהתבסס על 10 ביקורות) |  |
| החץ | 6 | 83% (בהתבסס על 10 ביקורות) |  |
| החץ | 7 | 88% (בהתבסס על 221 ביקורות) |  |
| החץ | 8 | 91% (בהתבסס על 120 ביקורות) |  |
| הפלאש | 1 | 97% (בהתבסס על 58 ביקורות) | 73 (בהתבסס על 27 ביקורות) |
| הפלאש | 2 | 100% (בהתבסס על 20 ביקורות) | 81 (בהתבסס על 4 ביקורות) |
| הפלאש | 3 | 88% (בהתבסס על 17 ביקורות) | 80 (בהתבסס על 4 ביקורות) |
| הפלאש | 4 | 100% (בהתבסס על 11 ביקורות) |  |
| הפלאש | 5 | 94% (בהתבסס על 11 ביקורות) |  |
| הפלאש | 6 | 91% (בהתבסס על 87 ביקורות) |  |
| סופרגירל | 1 | 92% (בהתבסס על 371 ביקורות) | 75 (בהתבסס על 38 ביקורות) |
| סופרגירל | 2 | 92% (בהתבסס על 326 ביקורות) | 81 (בהתבסס על 4 ביקורות) |
| סופרגירל | 3 | 78% (בהתבסס על 289 ביקורות) |  |
| סופרגירל | 4 | 88% (בהתבסס על 189 ביקורות) |  |
| סופרגירל | 5 | 92% (בהתבסס על 111 ביקורות) |  |
| סופרגירל | 6 | 88% (בהתבסס על 13 ביקורות) |  |
| אגדות המחר | 1 | 65% (בהתבסס על 267 ביקורות) | 58 (בהתבסס על 27 ביקורות) |
| אגדות המחר | 2 | 88% (בהתבסס על 166 ביקורות) |  |
| אגדות המחר | 3 | 88% (בהתבסס על 36 ביקורות) |  |
| אגדות המחר | 4 | 98% (בהתבסס על 107 ביקורות) |  |
| אגדות המחר | 5 | 100% (בהתבסס על 13 ביקורות) |  |
| אגדות המחר | 6 | 100% (בהתבסס על 7 ביקורות) |  |
| אגדות המחר | 7 |  |  |
| ברק שחור | 1 | 96% (בהתבסס על 194 ביקורות) | 79 (בהתבסס על 27 ביקורות) |
| ברק שחור | 2 | 91% (בהתבסס על 86 ביקורות) |  |
| ברק שחור | 3 | 89% (בהתבסס על 9 ביקורות) |  |
| ברק שחור | 4 |  |  |
| באטוומן | 1 | 80% (בהתבסס על 236 ביקורות) | 60 (בהתבסס על 15 ביקורות) |
| באטוומן | 2 | 85% (בהתבסס על 20 ביקורות) |  |
| באטוומן | 3 |  |  |
במדיות אחרות > קומיקס

| שם הכותרת | מספר אוגדנים | תאריך הוצאה מקורי> חוברת ראשונה | תאריך הוצאה מקורי> חוברת אחרונה | כתיבה | אמנות |
| --- | --- | --- | --- | --- | --- |
| Arrow Volume 1 | 7 | 10 באוקטובר 2012 | 24 באפריל 2013 | אנדרו קרייסברג (#1-8) מארק גוגנהיים (#1-12, 0) | סרג'יו סאנדובל (#1-3, 5-6, 8, 10) ג'ורג' ג'ימנז (#1-3) מייק גרל (#1-4, 6, 9-10) אריק נגויין (#4, 9) ג'וליאן טוטינו טודסאו (#4) זרמאניסו (#5-7, 10-11) עומר פרנצ'יס (#5, 8, 11) פול סי. גאס (#6, 8) ויקטור דרוג'יני (#6-8, 12) לה-בו אנדרווד (#7, 9) אלן ג'פרסון (#7, 9-12) חואן קסטרו (#7-8, 12) ויקטור דרוג'יני (#8, 12) פול סי. גאס (#8) עומר פרנצ'יס (# 8, 11) ג'ונאס טרינדאדה (#11-12) |
| Arrow Volume 2 | 6 | 22 במאי 2013 | 23 באוקטובר 2013 | אנדרו קרייסברג (#1-8) מארק גוגנהיים (#1-12, 0) | סרג'יו סאנדובל (#1-3, 5-6, 8, 10) ג'ורג' ג'ימנז (#1-3) מייק גרל (#1-4, 6, 9-10) אריק נגויין (#4, 9) ג'וליאן טוטינו טודסאו (#4) זרמאניסו (#5-7, 10-11) עומר פרנצ'יס (#5, 8, 11) פול סי. גאס (#6, 8) ויקטור דרוג'יני (#6-8, 12) לה-בו אנדרווד (#7, 9) אלן ג'פרסון (#7, 9-12) חואן קסטרו (#7-8, 12) ויקטור דרוג'יני (#8, 12) פול סי. גאס (#8) עומר פרנצ'יס (# 8, 11) ג'ונאס טרינדאדה (#11-12) |
| Arrow: Season 2.5 | 12 | 8 באוקטובר 2014 | 9 בספטמבר 2015 | מארק גוגנהיים (#1-12) יוקו שימיזו (#4) קטו שימיזו (#5) | ג'ו בנט (#1-5; 7-12) ג'ק ג'אדסון (#2) קרייג יונג (#3-5, 7-12) סימון קודנסקי (#4-7) |
| The Flash: Season Zero | 12 | 1 באוקטובר 2014 | 2 בספטמבר 2015 | אנדרו קרייסברג (#1-10) קתרין וולצ'אק וברוק אייקמיימר (#4) לורן סרטו וקאי וו (#7-9) פיל הסטר (#10) בן סוקולובסקי (#11) סטרלינג גייטס (#12) | אריק גאפסטור ופיל הסטר (#1-4; 6-11) מרקוס (#5; 10) אבראהים מוסטפא (#12) |
| Arrow: The Dark Archer | 12 | 13 בינואר 2016 | 15 ביוני 2016 | ג'ון בארומן קרול בארומן מארק גוגנהיים אנדרו קרייסברג | דניאל סאמפייר |
| Adventures of Supergirl | 6 | 11 במאי 2016 | 20 ביולי 2016 | סטרלינג גייטס | בנגל (#1) פופ מאן וג'ונבוי מאיירס (#2) ריי מקארתי ועמנואלה לופצ'ינו (#3) כרמן קרנרו (#4) אמה וייצ'לי (#5-6) קאט סטאגס (#5) |
| Crisis on Infinite Earths Giant | 2 | 15 בדצמבר 2019 | 19 בינואר 2020 | מארב וולפמן מארק גוגנהיים | טום דרניק טרבור סקוט ג'ון קאליז היי-פיי אנדי אוונס דני מיקי טום גרומט כריס סוטומיור |
| Earth-Prime | 6 | 5 באפריל 2022 | 21 ביוני 2022 | נטלי אברמס (#1) קלי לרסון (#1) קמרוס ג'ונסון (#1) אדם מלינגר (#2) ג'יי ג'מיסון (#2) אנדרו וונג (#2) לורן פילדס (#3) דניאל פארק (#3) ג'יימס רובינסון (#4) פאולה סוונברגן (#4) ג'ס קרסון (#5) אמילי פאליזי (#5) ג'ף הרש (#6) תומאס פאונד (#6) | קלייטון הנרי (#1) טום גרומט (#2) נורם רפמונד (#2) פול פלטייה (#3) אנדרו הנסי (#3) ג'רי אורדווי (#4) דייוויד לפונט (#5) ויל רובסון (#6) |
במדיות אחרות > נובלות

ב-23 בפברואר 2016 פרסמה הוצאת הספרים "Titan Books" את "החץ: נקמה", רומן שנכתב על ידי אוסקר בלדרמה ולורן סרטו, שעלילתו מתרחשת לפני ובמהלך עונתה השנייה של "החץ", ומרחיבה על מקורותיהם של סלייד וילסון, איזבל רוצ'ב וסבסטיאן בלאד, כיצד הם נפגשו ושיתפו פעולה אחד עם השני במטרה להילחם באוליבר קווין, כפי שניתן לראות בסדרת הטלוויזיה. ב-29 בנובמבר, "Titan Books" פרסמה את "הפלאש: המצוד אחר בארי אלן", רומן שנכתב על ידי סוזן וקלי גריפית, שעלילתו מתרחשת במהלך עונתה השנייה של "הפלאש" ועונתה הרביעית של "החץ", ולאחר שהוא סגר את האנומליה הטמפורלית שכמעט הרסה את סנטרל סיטי, בארי פוגש בכפיל מבוגר יותר, מוכה ופצוע של עצמו, אך לפני שהוא מספיק לעשות משהו, הכפיל נעלם. או אז, בארי מתחיל לחוות תקלות בכוחותיו במהלך משימות. כאשר קבוצה של הכוללת את הגרועים שבאויביו, כולל החלילן ואשף האוויר, מחליטים לפתוח בהתקפה עליו, בארי מחליט לבקש עזרה מאוליבר קווין, בן בריתו ומורו הרוחני. הסיפור ממשיך בעלילת "החץ: דור הנחשים", שיצא לאור ב-28 במרץ 2017, ומתארת את מסעם של צוות פלאש וצוות חץ שעובדים יחד במטרה לחסל את האנרגיה המוזרה שרודפת את בארי ומאיימת להורגו. כאשר מסעם מוביל אותם למרקוביה, הם נאלצים להתמודד מול צבא של שכירי חרב ומתנקשים, ומול מנהיגם, הרוזן ולנשטיין המסתורי.
רומן רביעי בשם "החץ: מורשת קטלנית" יצא לאור בינואר 2018. הרומן נכתב על ידי המפיק "החץ" מארק גוגנהיים וג'יימס ר. טאק, ועלילתו נעה בין סיום עונתה החמישית לבכורת עונתה השישית של "החץ". הרומן החמישי, "הפלאש: שינויי אקלים", העוקב אחר ניסיונותיו של אשף האוויר לנקום בפלאש, יצא לאור במאי 2018
במאי 2017 הוכרז שהוצאת הספרים "Abrams Books" תוציא לאור שתי טרילוגיות לגיל חטיבת הביניים הבינונית שיתמקד בדמויותיהם של הפלאש וסופרגירל. הרומן הראשון בטרילוגיה של הפלאש, "הפלאש: הוקוס פוקוס", יצא לאור ב-3 באוקטובר 2017, ומתרחש בציר זמן חלופי בו אירוע ה"פלאשפוינט" מעולם לא התרחש, ועל הפלאש להילחם בנבל המכונה הוקוס פוקוס, המסוגל לשלוט במוחם ובמעשיהם של אנשים. הרומן השני, "הפלאש: ג'וני קוויק" יצא לאור ב-3 באפריל 2018, והרומן השלישי, "הפלאש: תאומי הטורנדו" יצא לאור ב-2 באוקטובר 2018.
הרומן הראשון בטרילוגיה של סופרגירל, "סופרגירל: עידן אטלנטיס", יצא לאור בנובמבר 2017, ועוסק בהתמודדותה של סופרגירל מול נחיל של אנשים בעלי יכולות מועצמים בנשיונל סיטי, וכן מול יצור ים אנושי מסתורי שנלכד על ידי המרכז לפעילויות על-טבעיות. הרומן השני, "סופרגירל: קללת העתיקים'", יצא לאור ב-1 במאי 2018, והרומן השלישי, שכותרתו "סופרגירל: אדון האשליות", יצא לאור ב-8 בינואר 2019.
ביולי 2017 הוכרז על טרילוגיה שלישית שתיקרא "משבר הקרוסאובר", המתמקדת בקרוסאוברים בין דמויות ביקום. הרומן הראשון, "הפלאש: הירייה המושלמת של החץ הירוק", יצא לאור ב-13 באוגוסט 2019. שני הרומנים האחרים עתידים לכלול את דמויותיהם של סופרגירל, סופרמן וחברי "אגדות המחר".